Magister Philippus, curie Senon. officialis, omnibus presentes litteras inspectaris, in Domino salutem. Noverint universi quod constituti in presentia nostra, Milo Charsalee et Maria, uxor ejus, recognoverunt se quandam domum sitam in parrochia Sancti-Hylarii Senonensis, pauperi domui Sancti-Antonii Senonensis, pro suarum remedio animarum, in elemosinam contulisse, quamdiu ambo vixerint, vel alter eorum, in eadem domo collata si voluerint mansuri, et quamdiu in ea manserint, vel alter eorum, dicte domui Sancti-Antonii quinque solidos parisienses annuatim pro recognitione hujus donationis daturi; de qua etiam domo se in manu nostra devestiverunt. Et nos, ad eorum petitionem, magistrum Sancti-Antonii investivimus de eadem domo. Concessit eciam eis, idem magister domus Sancti-Antonii, quod quandocumque in eadem domo, religionis causa, cum omnibus rebus suis duxerint se reddendos, liberum ibi habebunt et sine contradictione ingressum. Actum, anno Gracie millesimo ducentesimo-nono, mense octobri.